Oor voedselwetenskaplikes, grondboontjiebotter en Chappies » SciBraai
Oor voedselwetenskaplikes, grondboontjiebotter en Chappies
Engela Duvenage / February 26, 2014	Voedselwetenskaplikes is beslis een groep navorsers en ontwikkelaars wat met hul kos kan én mag speel.
As deel van hul dagtaak ontwikkel sommiges proe-proe en roer-roer aan nuwe kossoorte, smake en kombinasies van joghurts, koeldranke of gekrummelde vis. Noem maar op – die meeste ingemaakte, geproduseerde of verwerkte produkte wat jy op die winkelrakke sien, het seker een of ander tyd verby die wakende oog van ‘n voedselwetenskaplike gekom wat dit óf ontwikkel het, óf help standariseer het óf betrokke is by gereelde gehalteversekering.
‘n Boekie kom onlangs deur die pos, al die pad van Duitsland af, met verskeie rubrieke geskryf deur twee voedselwetenskaplikes, Richard Hartel en Annakate Hartel, vir The Capital Times koerant in Amerika.
In wese is die Hartels se Food Bites: The science of the foods we eat die stories agter die ontwikkeling van verskeie eetgoed, soos hol sjokolade Paashase, roomys en Oreos koekies. Hulle vertel ook oor die prosesse wat gebruik word om appels tot ‘n volgende seisoen te stoor, die nuwe verpakkingsmateriaal en maniere van preservering wat voedelwetenskaplikes se verbeeldingrykheid vrye teuels gee, en hoekom gesnyde uie jou oë laat traan.
So kom ek ook af op die mooi storie oor die ontwikkeling van grondboontjiebotter – deesdae die stapelvoedsel van menige terug-skool-toe broodjie, en van menige Suid-Afrikaanse voedingskema juis omdat dit so voedsaam is.
Dit is glo ontwikkel deur ‘n Amerikaanse dokter van Saint Louis, wat op soek was na ‘n voedsame proteïenryke happie wat darem geëet kon word deur sy pasiënte met slegte (of geen) tande nie. Baie van sy pasiënte, veral die ouer garde, kon nie meer kou aan grondboontjies nie. Toe maal hy dit en voeg ‘n bietjie sout by!
Dus was ‘n haasbek darem iewers in die lewe vir iemand ‘n inspirasie!
Die boekie laat my toe begin dink oor die vervaardiging van Suid-Afrikaanse soetgoed- en peuselgoed.
Wat weet jy byvoorbeeld oor Chappies, seker een van Suid-Afrika se mees ikoniese lekkergoed? En ‘n kouding wat boonop nog vir breinkos ook sorg?
Wel, dis in die laat 1940’s in Johannesburg ontwikkel onder leiding van Arthur Ginsburg, ‘n werknemer van die soetgoedvervaardiger Chapelat. Hy was g’n voedselwetenskaplike nie, maar ‘n kosterekenaar wat later ook hoof van bemarking en verkope geraak. Chapelat (wat later deur Cadbury’s oorgeneem is) was ook die eerste om Sunrise Toffees, Frutus en Sweetie Pies te maak.
Dit was Ginsberg se idee om vier stelle “Did you know?”-vrae binne-in elke Chappies-papiertjie te laat druk. En so staan daar nou al jare lank daarop ‘n reeks van interessante/bisare/ongewone/geskiedkundige feite geskryf. Net sulke een-sin brokkies, en almal begin met die vraag: “Did you know?” ‘n Hoogs onweerstaanbare vraag vir feitevrate en een wat Chappies se skrywers gewoonlik in een bondige sin vir mens antwoord.
Deesdae hou Chappies ook by met modern tendense. So kan mens deesdae jou dosis “Did you know” vrae inkry deur bloot die twiets van @ChappiesBBBgum te volg op die sosiale media platform Twitter – en dit sonder om eens ‘n borrelgompie in die mond te hoef steek of futiel te probeer om ‘n borrel te blaas!
Day job: Science writer and science communicator who loves turning research papers into news stories. And writing about cookies and writers if I get the chance. Claim to fame: mother of two daughters. Background: MPhil (Journalism, specialising in science journalism) and HonsBA (Psychology). Disclaimer: Before starting a freelancing career I worked for Stellenbosch University, so please excuse my inability not to write about some of its people and projects. Ditto for other clients I have worked for.More Posts Follow Me:Share this:Share on Facebook (Opens in new window)Click to share on Twitter (Opens in new window)Click to share on Google+ (Opens in new window)Click to share on LinkedIn (Opens in new window)Like this:Like Loading...	February 26, 2014 in Human & Social. Tags: chappies; food bites; voedselwetenskap; voedselwetenskaplikes; grondboontjiebotter; Arthur Ginsburg; Chapelat: Cadbury's; lekkergoed	Related posts
← The legacy of mining: an environmental and health disaster in the making	Caught by the SciBraai Eye →
3,714 thoughts on “Oor voedselwetenskaplikes, grondboontjiebotter en Chappies”	Pingback: group online chat
organic soaps says:	March 24, 2017 at 12:41 am	For a cosmetic to be a genuine organic natural product, at least 95% of its ingredients must be natural. In addition these ingredients must be extracted using natural methods and subjected to minimum processing.
Pingback: jokes of the day quotes
Pingback: makeup and perfume
Pingback: High transformer voltage
Pingback: Buy Fleshlight Girls Lisa Ann Lotus sex toys online
Pingback: Sharp Corporation mobile japan
Pingback: find value of my car
Pingback: over the seat tray
Pingback: private casting